**ΔΕΥΤΕΡΕΥΟΥΣΕΣ ΠΡΟΤΑΣΕΙΣ**

**Να εντοπίσετε τις δευτερεύουσες ονοματικές προτάσεις, να βρείτε το είδος τους και να αναγνωρίσετε τον συντακτικό τους ρόλο**

1. Πήρα το μήνυμα, ότι με ήθελες για κάτι σοβαρό.

2. Ισχυρίστηκε πως ήταν παλιά σε οικολογική οργάνωση.

3. Είναι περιττό να ασχολούμαι με κάτι τόσο ασήμαντο.

4. Είχε μια απαίτηση, να δοθεί το δέμα έγκαιρα.

5. Η μητέρα μια έγνοια είχε σήμερα να τελειώσει γρήγορα με τις δουλείες της

6. Απαγορεύεται να μιλάτε μεταξύ σας την ώρα του μαθήματος.

7. Ανησυχούσε μήπως κάνει κάποιο λάθος στο διαγώνισμα.

8. Ακούγεται ότι αύριο θα γίνει αιφνιδιαστικός έλεγχος.

9. Τελικά κατάλαβα πως οι γονείς μου είχαν δίκιο.

10. Δεν φοβάσαι μήπως θυμώσει με το αστείο σου;

**Να εντοπίσετε τις δευτερεύουσες αναφορικές προτάσεις, να βρείτε το είδος τους και να αναγνωρίσετε τον συντακτικό τους ρόλο**

1. Αυτοί είναι οι μαθητές που αποβλήθηκαν από το σχολείο μας.
2. Σταμάτα να κάνεις πάντα ό,τι σου ζητάει.
3. Δε θυμάμαι πού έχω βάλει το βιβλίο που μου χάρισε.
4. Διηγήθηκε τα γεγονότα ακριβώς όπως έγιναν.
5. Να ακολουθήσεις με προσοχή τις οδηγίες που σου έδωσα.
6. Τον βοήθησα όσο μπορούσα.
7. Αυτό είναι ό,τι ακριβώς χρειαζόμουν.
8. Ο καθηγητής τιμώρησε όσους άργησαν στο μάθημα.
9. Ο κ. Παπαπέτρου, που είναι ο καθηγητής μας στην ιστορία, θα φύγει από το σχολείο για δύο χρόνια.
10. Ζήσε τη ζωή σου όπως θέλεις.